Departmanu za komunikologiju i novinarstvo

Nastavno-naučnom veću Filozofskog fakulteta u Nišu

**Predmet: izveštaj sa studijskog boravka u inostranstvu**

Odlukom Nastavno-naučnog Veća Filozofskog fakulteta u Nišu odobreno mi je odsustvo u trajanju od 25. avgusta do 2. oktobra 2015. godine radi studijskog boravka na Univerzitetu Pompeu Fabra u Barseloni, u okviru projekta Erazmus Mundus A2 SIGMA Agile.

Univerzitet Pompeu Fabra je državni univerzitet, osnovan 1990. godine. Nastava se izvodi po Bolonjskom procesu, a fokusirani su na društvene nauke, komunikaciju i informacione tehnologije. Nude 21 program osnovnih studija, 27 master studija i 9 doktorskih programa, i imaju izuzetno razvijenu saradnju sa velikim brojem evropskih univerziteta, pa tako mnogi programi mogu da se delom završe i van Španije. Na rang listama, Univerzitet Pompeu Fabra je 2014. bio na 13. mestu u kategoriji univerziteta mlađih od 50 godina, a najbolji je Univerzitet u Španiji.

Studijski boravak sam provela na Fakultetu za komunikacije koji nudi tri programa osnovnih studija – novinarstvo, PR i multimedije. Kako je oblast mojih interesovanja vezana za Nove medije, imala sam sreću da provedem mesec dana upoznavajući se sa programom i načinom rada jednog od najboljih i najinovativnijih fakulteta čiji su prioritet baš Novi mediji i Nove medijske tehnologije. Obezbedila sam najnoviju literaturu i napravila plan osavremenjivanja predmeta iz ovih oblasti u skladu sa najnovijim trendovima u svetu. Osim toga, upoznala sam veliki broj profesora koji su vodeći naučnici u svojim oblastima, sa velikim brojem medjunarodnih publikacija, koji su zainteresovani za naučnu saradnju, pa se nadam da je ovaj boravak bio samo početak, a da će se rezultati videti u narednim godinama.

U Nišu, 19.10.2015. Doc. dr Dragana Pavlović

